Diari Oficial de la Generalitat Valenciana


Sumari del DOGV 7447, del 21-01-2015 (2015/234)

Notificació de la sentència dictada en el procediment de divorci contenciós número 1004/2012.
---------------------------------------------------------------------------------------------

### Dades del document

Número de DOGV
:   7447

Data del DOGV
:   21-01-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/234


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 1004/2012. [2015/234]  
Alicia Ordeig Rabadán, secretària titular del Jutjat de Primera Instància número 26 de València, mitjançant este edicte faig saber que en les actuacions de família, guarda, custòdia o aliments de fill menor no matrimonial no consensuat 001004/2012, seguides a instàncies de Ninfodora Nfumu Engonga Mangue contra Juan Urbano Nze Obiang, en situació de rebel·lia, en data 27 d'octubre de 2014 s'ha dictat una sentència que té la part dispositiva següent:  
  
«Dispositiva  
Estime la demanda plantejada per Ninfodora Nfumu Engonga Mangue contra Juan Urbano Nze Obiang, declarat en rebel·lia, i en què ha sigut part el ministeri fiscal, i pertoca adoptar les mesures definitives següents respecte de la filla comuna, J.:  
1. Ambdós progenitors exerciran la pàtria potestat sobre la menor, si bé atribuïsc a la demandant l'exercici en exclusiva de la pàtria potestat i la guarda i custòdia de la menor.  
2. Suspenc el dret de visites del demandat amb la seua filla fins que l'interessat n'inste la represa, moment en què s'avaluarà la conveniència de reprendre-les de manera gradual en interés de la menor.  
  
3. El pare ha de pagar en concepte de contribució als aliments de la menor la quantitat de 200 euros mensuals, quantitat que ingressarà en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus de consum que publica l'Institut Nacional d'Estadística, i contribuirà a les despeses extraordinàries pagant la meitat de les que s'acrediten i siguen necessàries o hagen sigut consensuades per les parts.  
Tot això sense fer una condemna especial a les costes d'este procediment.  
Contra esta interlocutòria es pot interposar un recurs d'apel·lació, que caldrà interposar per escrit en el termini de 20 dies, amb la indicació de la infracció comesa segons el parer de la persona recurrent, acompanyat d'un resguard que acredite haver efectuat el depòsit de 50 euros en el compte de depòsits i consignacions d'este jutjat, obert en el Banco Santander, llevat que la persona recurrent tinga concedit el benefici de justícia gratuïta. En cas de no efectuar-se el depòsit serà esmenable el defecte en el termini de dos dies, i no s'admetrà a tràmit en cas de no esmenar-lo.  
Esta és la meua sentència, que pronuncie, mane i firme».  
  
I perquè valga de notificació de forma deguda al demandat, Juan Urbano Nze Obiang, en situació de rebel·lia i parador ignorat, expedisc i firme este edicte.  
  
València, 4 de novembre de 2014.- La secretària judicial: Alicia Ordeig Rabadán.